Pans Kimuns

Pans Kimuns (, handža: 潘基文, , dzimis ) ir bijušais ANO ģenerālsekretārs (2007—2016).

Pirms tika ievēlēts par ģenerālsekretāru, Pans Kimuns bija diplomāts Dienvidkorejas Ārlietu ministrijā un Apvienotajās Nācijās. Pans Kimuns 1970. gadā sāka karjeru diplomātiskajā dienestā, gadu pēc Seulas Nacionālā universitātes absolvēšanas. Pirmais viņa darbs ārzemēs bija Ņūdeli, Indijā, kur viņš ieņēma vicekonsula amatu. Ārlietu ministrijā viņš ieguva reputāciju kā pieticīgs un zinošs cilvēks. 1974. gadā Pans Kimuns sāka diplomātisko darbu Apvienoto Nāciju Organizācijā, pārstāvot Dienvidkoreju, lai gan valsts par pilntiesīgu ANO dalībvalsti kļuva tikai 1991. gadā. Savas karjeras laikā Pans Kimuns ir ieņēmis dažādus amatus diplomātiskajā korpusā dažādās pasaules valstīs, tajā skaitā ASV, Austrijā, Indijā un citās.

No 2004. gada janvāra līdz 2006. gada novembrim Pans Kimuns bija Korejas Republikas ārlietu ministrs. Tā kā bija zināms, ka iepriekšējā ANO ģenerālsekretāra Kofi Anana pilnvaras beidzas 2006. gada beigās, tā paša gada februārī Pans Kimuns paziņoja, ka izvirza savu kandidatūru uz šo amatu. Pēc garas priekšvēlēšanu kampaņas, kurā Pans Kimuns apsteidza pārējos kandidātus, tajā skaitā arī toreizējo Latvijas prezidenti Vairu Vīķi-Freibergu,ANO sekretārs, ne ģenerālis, Ģirts Kasparāns, Diena (14.10.2006), informācija iegūta 24.07.2008  ANO Drošības padome oficiāli izvēlējās Panu Kimunu par ģenerālsekretāra kandidātu un visi 15 padomes locekļi vienbalsīgi atbalstīja viņa kandidatūru.Security Council Approves South Korean as U.N. Chief , Warren Hoge, Choe Sang-Hun, The New York Times (10.10.2006), informācija iegūta 24.07.2008 Pans Kimuns ANO ģenerālsekretāra amatā stājās .

 Biogrāfija 

 Bērnība 
Pans Kimuns dzimis 1944. gadā mazā ciematā Čhunčhonpunkto. Tajā laikā Koreja bija Japānas impērijas pakļautībā. Kad viņam bija trīs gadi, Kimuna ģimene pārcēlās uz netālu esošo Čhundžu pilsētu, kura arī viņš uzauga. Kimuna bērnībā viņa tēvam piederēja veikals, bet tas bankrotēja un ģimene zaudēja savu vidusšķiras statusu. Kad Kimuna bija seši gadi, viņa ģimene Korejas kara laikā slēpās kalnu nogāzēs. Pēc kara viņa ģimene atgriezās Čhundžu. ASV Bruņoto spēku karavīri bija pirmie amerikāņi, kurus Kimuns redzēja savā mūžā. 

 Piezīmes 

 Atsauces 

 Ārējās saites 

 Pana Kimuna biogrāfija ANO mājaslapā 

Kategorija:1944. gadā dzimušie
Kategorija:ANO ģenerālsekretāri
Kategorija:Dienvidkorejas diplomāti
Kategorija:Dienvidkorejas politiķi
Kategorija:Ar Draudzības ordeni apbalvotie (Krievija)
Kategorija:Ar Olimpisko ordeni apbalvotie
Kategorija:Dienvidkorejā dzimušie